**Passat kørte ud af et succesrigt 2015 og starter 2016 med udvidet modelprogram, mere udstyr og skarpe priser fra 321.792 kr.**

**Siden introduktionen i slutningen af 2014 har Passat B8 nydt stor succes med et 2015, hvor den blev kåret som Årets Bil i Europa og kørte sig i position som en af de mest solgte biler i firmabilsklassen. Nu har vi klædt Passat på til at forsætte succesen i 2016 med introduktionen af en ny attraktiv indstigningsmodel og PLUS-kampagnemodeller, hvor vi har hævet udstyrsniveauet, men ikke prisen.**

Passat er i Comfortline og Highline-versionerne i forvejen veludstyret, men nu tilbydes de to i en PLUS-kampagnemodel, der ikke lader meget tilbage at ønske. På en kold vintermorgen er der meget at lune sig ved i en Passat PLUS, der blandt andet byder på detaljer som et opvarmeligt Multifunktionslæderrat og varme på bagsædets yderpladser, samt en opvarmelig frontrude, så du slipper for at skulle skrabe den fri for is. Den adaptive fartpilot (standard på Highline), bakkamera og Light assist, der ligeledes er en del af PLUS-udstyret, øger både komfort og sikkerhed, mens den nøglefri betjening (kun Highline) og de el-klapbare sidespejle også er et ekstra plus i hverdagens omgang med Passat.

Passat Comfortline PLUS og Highline PLUS fås som elegant fire-dørs Limousine eller rummelig Variant stationcar. Alle PLUS-versioner kommer udstyret med det raffinerede DSG-gear, og der kan vælges mellem fire motorvarianter; 1.4 TSI (150 hk), 1,8 TSI (190 hk) og to 2,0 TDI (150 eller 190 hk).

Priserne for PLUS-versionerne begynder ved 385.297 kr. for en 150 hk 1,4 TSI Comfortline Limousine og 418.097 kr. for samme motorvariant med Highline-udstyr. Ønskes Passat i stedet som Variant med 650 liter stort bagagerum hedder priserne for en 1,4 TSI DSG Comfortline 398.697 kr. og 431.497 kr. for en Highline.

Ligger kørselsbehovet mere til en diesel-version, koster en Passat 2,0 TDI DSG (150 hk) Comfortline PLUS Limousine 438.397 kr. og med Highline-udstyr hedder prisen 471.197 kr. Variant-versionen af samme koster henholdsvis 451.997 kr. og 484.797 kr.

Passat B8 blev i 2015 erhvervslivets mest foretrukne, når der skulle vælges firmabil, og de nye PLUS-versioner er – med deres høje udstyrsniveau og attraktive beskatningspriser – udrustet til at forsvare denne position i 2016. En Passat 1,4 TSI DSG Comfortline PLUS Limousine har en beskatningspris på 331.997 kr., og 344.997 kr. for en Variant-version. For en Passat 2,0 TDI DSG (150 hk) Comfortline PLUS Limousine hedder beskatningsprisen 366.997 kr. og 379.997 kr. for en Variant.

Passat PLUS-modellerne er til salg i en tidsbegrænset periode.

Prisen for at blive kørende i Passat er blevet lavere, da modelprogrammet er blevet suppleret med en ny indstigningsmodel. Det er en 1,4 TSI Trendline med 125 hk, der leverer flotte præstationer (0-100 km/t: 9,7 sek., 208 km/t) og lavt brændstofforbrug (18,5 km/l). Passat 1,4 TSI Trendline koster 321.792 kr. som Limousine og 335.192 kr. som Variant, og skal den køre som firmabil hedder beskatningsprisen 286.627 kr. (Variant: 300.017 kr.).

Læs mere om de nye Passat-modeller på www.volkswagen.dk